Zelengradi (Nestrami)

Zelengrad (greqisht: Μεσόβραχον/Mesóvrakhon) është fshat në qarkun e Kosturit, Greqi. Përpara vitit 1927, fshati është njohur me emrin e vjetër në formën greke Ζέλεγκραδ/Zélegkrad.Πανδέκτης: Zélegkrad - Mesóvrakhon

 Gjeografia 
Nga veriu Zelengradi kufizohet me Revanin, nga jugu me Umockën, nga lindja me Gërlenin dhe nga perëndimi me Kalevishtin. Para vitit 1923, Zelengradi kishte këto lagje: Mëhalla e Kaçaunëve (të ardhur nga Volja, fshat në jug të Zelengradit, voljarë), Mëhalla e Bejkollarëve, Mëhalla e Përtejme dhe Mëhalla e Përkëtejme.Fatos Mero Rrapaj (1995). Fjalori Onomastik i Epirit. Eurorilindja. f. 522.  

Toponimet të fshatit Zelengrad:(Para vitit 1923)Rrapaj. Fjalori Onomastik i Epirit. 1995. f. 522-523. Tregoi:
Zia Murat Bejkollari, 66 vjeç, analfabet nga fshati Zelengrad i Kosturit, sot me banim në fshatin Biçakanj-Lushnjë. Biçakanj, më 7.8.1976.

Alevicë/a e Zelengradit - mal, në J.
Ara e Ases – arë, në P.
Ara e Madhe - arë, në P.
Ara e Vogël - arë, në V. 
Bredh i Zatorisë - bredh, në J. Tregojnë se në kohën e pushtimit osman, Ali Bejkollari nga ky fshat preu një degë nga ky bredh. Është për këtë arsye që atij i plasi njëri sy, nga që bredhi ish i shënjtë, pra i paprekshëm. Thonë gjithashtu se nën këtë bredh hedhin valle zërat.
Bregu i Shytkës – breg, në P. 
Curculigë/a – ara në mal, në J. 
Curilë/a – burim, në J. 
Çernek/u - bregore, kullotë, ne L. 
Çuka e Lartë - kodër e lartë, në J. 
Grihat - gur i cili përdoret për griha për të mprehur spata etj., në J.
Grop’ e Kozmait - arë, në J. 
Gur i Bardhë - shkëmb në mal, në J. 
Kalaja - kodër e lartë ku ndodhen gërmadhat e një kalaje të vjetër, në L.
Kori/a/ja – pyll, në P.
Koria e Ismetit – arë, në P.
Kroi i Athinës – krua, në J.
Kroi i Gurit – krua.
Kroi i Hoxhës – krua, në J.
Kroi i Luadhit (Omockës) – krua, në J.
Kroi i Mirë – krua, në J.
Kroi i Oranëve – krua, në L.
Kryjzet - ara kodrinore, në V.
Loho - shpellë, në shkëmb, në J.
Lum i Fshatit - përrua që zbret nga mali dhe kalon mes fshatit.
Malet e Eçmenëve – male, në J.
Mulliri i Banes.
Mulliri i Icos - mulli që e ka pasë ndërtuar Icua nga Nestrami.
Mulliri i Muços – mulli, në J.
Përroi i Sathës - greminë, në J.
Qershia - arë ku ndodhet dhe një qershi pranë saj, në L.
Sten e Stamos – në P.
Uji Kadiut - ujë i ftohtë që buron. Aty thonë se ka vdekur një kadi nga që piu ujë të ftohtë prej këtij, në J.
Varkamen/i – shkëmb, në L.
Varret e Babçorrit - varre, në V.
Varret e Udhës Gërlenit – varre, në L.
Varret e Xhamisë - varre përreth godinës së xhamisë, në P.
Varr i Sylejmanit - varr mbi rrugë i rrethuar me mur. Sylejmani është vrarë nga bandat greke në kohën e luftës ballkanike, në J.
Visoko/ua - në J.
Xhamia - xhami e fshatit, në P.

 Demografia 
Familjet në fshatin Zelengrad:(Para vitit 1923)Rrapaj. Fjalori Onomastik i Epirit. 1995. f. 522.

Bejkollarë, Kërlellarë, Kiçollarë, Lamçurët, Sinançe/llarët, Voljarët.




 Lidhje të jashtme 
vendndodhja

 Burimet 

Kategoria:Fshatra në Greqi